Diari Oficial de la Generalitat Valenciana


Sumari del DOGV 3361, del 29-10-1998 (1998/9191)

DECRET 171/1998, de 20 de octubre, del Govern Valencià, pel qual s'integra el col·legi públic Vicente Hervás, de València, en el col·legi públic Juan Manuel Montoya.
---------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/10/20/171/dof/vci/html**

### Dades del document

Número de DOGV
:   3361

Data del DOGV
:   29-10-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/9191


Data del document
:   20-10-1998

Organisme emissor
:   Conselleria de Cultura, Educació i Ciència

Tipus de document
:   Decret

DECRET 171/1998, de 20 de octubre, del Govern Valencià, pel qual s'integra el col·legi públic Vicente Hervás, de València, en el col·legi públic Juan Manuel Montoya. [1998/X9191]
  
El col·legi públic Juan Manuel Montoya, de San Antonio de Benagéber, es va crear inicialment com a escola pont per a la promoció de xiquets/es gitanos/es.
  
La composició del citat centre ha evolucionat al llarg del temps, adaptant-se, en la seua composició per unitats, a les necessitats d'escolarització. L'Ordre de 22 d'abril de 1998, de la Conselleria de Cultura, Educació i Ciència, configura l'esmentat centre com un col·legi de 6 unitats d'Educació Primària.
  
Les especials característiques de l'alumnat del dit centre determinaren la seua catalogació com a Centre d'Acció Educativa Singular el curs escolar 1987/88.
  
La composició del col·legi públic Vicente Hervás, de València, centre que desplega un projecte de compensació educativa de singularitat urbana des del curs escolar 1990/91, es va modificar per mitjà de l'Ordre de 2 de juliol de 1998, de la Conselleria de Cultura, Educació i Ciència, que configura l'esmentat centre de manera que tinga una unitat de segon cicle d'Educació Infantil.
  
Una vegada estudiada la capacitat de les instal·lacions del col·legi públic Vicente Hervás, de València, i el domicili de procedència de l'alumnat del col·legi públic Juan Manuel Montoya, es considera convenient la integració del dos centres el curs escolar 1998/99.
  
La Direcció Territorial de Cultura i Educació de València i la Direcció General de Centres Docents han emés informe favorable respecte d'això, pel fet que les dades de matrícula del curs escolar 1997/98 permeten portar a cap les previsions realitzades, a fi de rendibilitzar millor els recursos personals i materials disponibles.
  
L'immoble del col·legi públic Vicente Hervás, de València, compleix els requisits exigits pel Reial Decret 1004/1991, de 14 de juny, pel qual s'estableixen els requisits mínims dels centres que impartisquen ensenyaments de règim general no universitaris.
  
En virtut d'això i conformement al que estableix l'article 17 de la Llei Orgànica 8/1985, de 3 de juliol, Reguladora del Dret a l'Educació, i l'article primer del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Govern València, a proposta del conseller de Cultura, Educació i Ciència y després de la deliberació prèvia del Govern Valencià, en la reunió del dia 20 de octubre de 1998,
  
DECRETE
  
Article 1
  
S'integra el col·legi públic Vicente Hervás (codi 48581087), en el col·legi públic Juan Manuel Montoya (codi 61457118).
  
Article 2
  
S'extingeix el col·legi públic Vicente Hervás (codi 95463521), de manera que s'integren les seues unitats, llocs de treball, plantilla docent, així com el material i equipament en el col·legi públic Juan Manuel Montoya (codi 70190948).
  
Article 3
  
Es modifica el domicili del col·legi públic Juan Manuel Montoya, que passarà a ubicar-se a la carretera de la Punta al Mar, núm. 75, de València.
  
Article 4
  
El centre tindrà una capacitat de 175 llocs escolars i la seua composició serà d'1 unitat d'Educació Infantil i 6 d'Educació Primària.
  
Article 5
  
Els llocs de treball del centre seran els següents:
  
- 1 d'Educació Infantil.
  
- 9 d'Educació Primària, Acció Compensatòria.
  
Article 6
  
El col·legi queda catalogat com a Centre de Acció Educativa Singular (CAES). Els llocs de treball del personal docent classificat com d'Acció Compensatòria es proveiran pel procediment específic establit en l'Ordre de 23 d'abril de 1991, de la Conselleria de Cultura, Educació i Ciència, per la qual es regula la provisió específica dels llocs de treball docent de caràcter singular, de professor d'Acció Compensatòria als centres d'Acció Educativa Singular.
  
DISPOSICIÓ ADDICIONAL
  
El que s'estableix en el present decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura, Educació i Ciència perquè adopte totes les mesures que calga per al compliment i desplegament del que s'estableix en aquest decret, així com per a modificar, si s'escau, el domicili, la composició i la configuració del centre.
  
Segona
  
El present decret entrarà en vigor l'endemà de la seua publicació en el Diari Oficial de la Generalitat Valenciana. No obstant això, els seus efectes s'entendran referits a l'inici del curs escolar 1998/99.
  
València, 20 d'octubre de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
FRANCISCO E. CAMPS ORTIZ


Còpia Permalink ELI